O‘zbekiston Respublikasi Vazirlar Mahkamasining Huquqiy ekspertiza, xalqaro shartnomalar va tashqi aloqalarni rivojlantirish boshqarmasi to‘g‘risidagi nizomni tasdiqlash haqida

O‘zbekiston Respublikasi Prezidentining “O‘zbekiston Respublikasi Vazirlar Mahkamasining ijro etuvchi tuzilmasini takomillashtirishga doir qo‘shimcha chora-tadbirlar to‘g‘risida” 2017-yil 12-iyundagi PQ-3051-son qarorini bajarish yuzasidan Vazirlar Mahkamasi qaror qiladi: 
 1. O‘zbekiston Respublikasi Vazirlar Mahkamasining Huquqiy ekspertiza, xalqaro shartnomalar va tashqi aloqalarni rivojlantirish boshqarmasi to‘g‘risidagi nizom 1-ilovaga muvofiq tasdiqlansin.
 2. O‘zbekiston Respublikasi Hukumatining 2-ilovaga muvofiq ayrim qarorlari o‘z kuchini yo‘qotgan deb hisoblansin. 
 3. Mazkur qarorning bajarilishini nazorat qilish O‘zbekiston Respublikasi Vazirlar Mahkamasi Huquqiy ekspertiza, xalqaro shartnomalar va tashqi aloqalarni rivojlantirish boshqarmasi boshlig‘i hamda O‘zbekiston Respublikasi Vazirlar Mahkamasi apparati boshqaruvchisi R.V. Abduqodirov zimmasiga yuklansin. 
 1. O‘zbekiston Respublikasi Vazirlar Mahkamasining Huquqiy ekspertiza, xalqaro shartnomalar va tashqi aloqalarni rivojlantirish boshqarmasi (keyingi o‘rinlarda Boshqarma deb ataladi) O‘zbekiston Respublikasi Vazirlar Mahkamasi Ijro etuvchi apparatining O‘zbekiston Respublikasi Vazirlar Mahkamasi, uning Rayosati, O‘zbekiston Respublikasi Vazirlar Mahkamasi Ijro etuvchi apparatining normativ-huquqiy hujjatlar va xalqaro shartnomalar loyihalarini huquqiy ekspertizadan o‘tkazish va huquqiy jihatdan ishlab chiqish, ularning bajarilishini nazorat qilish va monitoringini olib borish, shuningdek Mustaqil Davlatlar Hamdo‘stligi (keyingi o‘rinlarda MDH deb ataladi) mamlakatlari va tuzilmalari, Shanxay hamkorlik tashkiloti (keyingi o‘rinlarda ShHT deb ataladi) tuzilmalari va boshqa xalqaro tashkilotlar bilan tashqi aloqalarni rivojlantirish masalalari bo‘yicha faoliyatini ta’minlaydigan tarkibiy bo‘linmasi hisoblanadi.
 2. Boshqarma o‘z faoliyatida O‘zbekiston Respublikasi Konstitutsiyasiga, “O‘zbekiston Respublikasi Vazirlar Mahkamasi to‘g‘risida”gi O‘zbekiston Respublikasi Qonuniga va O‘zbekiston Respublikasining boshqa qonunlariga, O‘zbekiston Respublikasi Oliy Majlisi palatalarining qarorlariga, O‘zbekiston Respublikasi Prezidentining farmonlari, qarorlari va farmoyishlariga, O‘zbekiston Respublikasi Vazirlar Mahkamasining qarorlari va farmoyishlariga, shuningdek mazkur Nizomga amal qiladi.
 3. Boshqarma o‘z faoliyatini O‘zbekiston Respublikasining Bosh vaziri rahbarligida amalga oshiradi.
 Boshqarma O‘zbekiston Respublikasi Vazirlar Mahkamasi apparati boshqaruvchisiga bo‘ysunadi.
 4. Boshqarma o‘z faoliyatini O‘zbekiston Respublikasi Prezidenti Davlat maslahatchilarining tegishli xizmatlari, O‘zbekiston Respublikasi Oliy Majlisi palatalarining qo‘mitalari, O‘zbekiston Respublikasi Vazirlar Mahkamasining Ijro etuvchi apparati tarkibiy bo‘linmalari, davlat va xo‘jalik boshqaruvi organlari, mahalliy ijro etuvchi hokimiyat organlari va boshqa tashkilotlar bilan o‘zaro hamkorlikda amalga oshiradi.
 5. Quyidagilar Boshqarmaning asosiy vazifalari hisoblanadi:
 davlat va xo‘jalik boshqaruvi organlari, mahalliy ijro etuvchi hokimiyat organlari tomonidan O‘zbekiston Respublikasi Vazirlar Mahkamasiga kiritiladigan O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, O‘zbekiston Respublikasi Vazirlar Mahkamasining qarorlari va farmoyishlari loyihalarining har tomonlama huquqiy ekspertizadan o‘tkazilishini tashkil etish;
 O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, O‘zbekiston Respublikasi Vazirlar Mahkamasining qarorlari va farmoyishlari loyihalarini tayyorlash va ishlab chiqishda ishtirok etish;
 qonunlar loyihalarini ishlab chiqish va O‘zbekiston Respublikasi Oliy Majlisining Qonunchilik palatasiga kiritish bo‘yicha dasturlarning ishlab chiqilishi va amalga oshirilishini tashkil etish; 
 O‘zbekiston Respublikasi Hukumati tomonidan kiritilgan qonun loyihalari va boshqa masalalar yuzasidan O‘zbekiston Respublikasi Oliy Majlisi palatalari va ularning qo‘mitalari bilan o‘zaro hamkorlikni ta’minlash;
 xalqaro shartnomalar loyihalari va xalqaro shartnomalarni imzolash, ularga qo‘shilish, ularni ratifikatsiya qilish va tasdiqlashning maqsadga muvofiqligi to‘g‘risidagi takliflar loyihalarini ekspert jihatdan puxta ishlab chiqilishini tashkil etish, O‘zbekiston Respublikasining xalqaro shartnomalari loyihalarini tayyorlashda ishtirok etish;
 O‘zbekiston Respublikasi Prezidentining xorijiy davlatlarga tashriflari, shuningdek xorijiy davlatlar va hukumatlar, xalqaro tashkilotlar rahbarlarining O‘zbekiston Respublikasiga tashriflari davomida imzolangan O‘zbekiston Respublikasining xalqaro shartnomalari amalga oshirilishining turkumlangan ma’lumotlar bankini shakllantirish va monitoringini olib borish;
 O‘zbekiston Respublikasining MDH mamlakatlari va tuzilmalari, ShHT tuzilmalari va boshqa xalqaro tashkilotlar bilan tashqi aloqalarni rivojlantirish masalalarini muvofiqlashtirish.
 6. Boshqarma o‘ziga yuklangan vazifalarni bajarish uchun quyidagi funksiyalarni amalga oshiradi:
 a) normativ-huquqiy hujjatlar loyihalarini har tomonlama huquqiy ekspertizadan o‘tkazishni tashkil etish, O‘zbekiston Respublikasi Vazirlar Mahkamasining faoliyatini huquqiy ta’minlash sohasida: 
 O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, O‘zbekiston Respublikasi Vazirlar Mahkamasining qarorlari va farmoyishlari loyihalarini, shu jumladan xorijiy huquq amaliyoti misolida chuqur qiyosiy tahlil qilish asosida hamda ulardagi mavjud normalarni amalga oshirish aniq mexanizmlarining normativ-huquqiy hujjatlarda mavjudligi yuzasidan huquqiy ekspertizadan o‘tkazadi hamda ularning O‘zbekiston Respublikasi Konstitutsiyasiga va O‘zbekiston Respublikasining qonun hujjatlariga, qonunchilik texnikasi qoidalari talablariga muvofiqligi to‘g‘risida xulosalar tayyorlaydi;
 O‘zbekiston Respublikasi qonun hujjatlari, O‘zbekiston Respublikasi Prezidentining farmonlari, qarorlari va farmoyishlari, O‘zbekiston Respublikasi Vazirlar Mahkamasining qarorlari va farmoyishlari loyihalarini tayyorlashda qatnashadi va ularni tayyorlashni amalga oshiradi; 
 qonun hujjatlarini O‘zbekiston Respublikasi Konstitutsiyasi va qonunlariga muvofiqlashtirish, huquqiy tartibga solishning tizimliligi va yaxlitligini ta’minlash to‘g‘risida takliflar ishlab chiqadi;
 qabul qilinayotgan normativ-huquqiy hujjatlarni amalga oshirish bo‘yicha O‘zbekiston Respublikasi Vazirlar Mahkamasi Ijro etuvchi apparatining tegishli axborot-tahlil departamentlari va boshqa tarkibiy bo‘linmalari tomonidan kiritilgan nazorat rejalarini va tadbirlar rejalarini huquqiy ekspertizadan o‘tkazish va kelishishni amalga oshiradi;
 qonun hujjatlarini takomillashtirishga doir takliflarni tahlil qiladi va umumlashtiradi hamda ularni O‘zbekiston Respublikasining Bosh vaziri, uning o‘rinbosarlari, O‘zbekiston Respublikasi Vazirlar Mahkamasi apparati boshqaruvchisi ko‘rib chiqishi uchun kiritadi;
 qonun hujjatlarining tizimli hisobini yuritadi, qonun hujjatlari bo‘yicha ma’lumotnoma ishlarini tashkil etadi;
 O‘zbekiston Respublikasi Vazirlar Mahkamasi Ijro etuvchi apparatining boshqa tarkibiy bo‘linmalari, tegishli davlat va xo‘jalik boshqaruvi organlari hamda boshqa tashkilotlar bilan birgalikda belgilangan tartibda O‘zbekiston Respublikasi Vazirlar Mahkamasi qarorlari va farmoyishlarini qo‘llash bo‘yicha sharh hamda tushuntirishlarni tayyorlaydi va ularni tayyorlashda ishtirok etadi hamda O‘zbekiston Respublikasi Vazirlar Mahkamasi Rayosati, O‘zbekiston Respublikasining Bosh vaziri, uning o‘rinbosarlari, O‘zbekiston Respublikasi Vazirlar Mahkamasi apparati boshqaruvchisi ko‘rib chiqishi uchun kiritadi;
 qonun hujjatlari, O‘zbekiston Respublikasining Bosh vaziri va uning o‘rinbosarlari boshchilik qiladigan Hukumat komissiyalari, kengashlari va boshqa kollegial maslahatlashuv organlari qarorlari loyihalarini tayyorlashda O‘zbekiston Respublikasining Bosh vaziriga, uning o‘rinbosarlariga, Vazirlar Mahkamasi apparati boshqaruvchisiga va Vazirlar Mahkamasining Ijro etuvchi apparatining tarkibiy bo‘linmalariga huquqiy masalalar bo‘yicha maslahatlar beradi;
 O‘zbekiston Respublikasi Vazirlar Mahkamasining Ijro etuvchi apparati tarkibiy bo‘linmalarini, uning mutaxassislarini normativ-huquqiy hujjatlar matnlari, shuningdek qonun hujjatlari bo‘yicha ma’lumotnoma materiallari bilan ta’minlashni yaxshilashga qaratilgan chora-tadbirlar ko‘radi;
 O‘zbekiston Respublikasi Prezidenti, O‘zbekiston Respublikasining Bosh vaziri va uning o‘rinbosarlari tomonidan o‘tkaziladigan yig‘ilishlar materiallarini tayyorlashda va ularda qabul qilinadigan qarorlarni rasmiylashtirishda ishtirok etadi;
 O‘zbekiston Respublikasi Vazirlar Mahkamasi apparati boshqaruvchisi buyruqlari loyihalarini huquqiy ekspertizadan o‘tkazadi, O‘zbekiston Respublikasi Vazirlar Mahkamasining Ijro etuvchi apparati faoliyati bilan bog‘liq huquqiy hujjatlarni tayyorlashda ishtirok etadi;
 O‘zbekiston Respublikasi Vazirlar Mahkamasining Umumiy bo‘limi bilan birgalikda O‘zbekiston Respublikasi Hukumatining qarorlari to‘plamini nashr etishga tayyorlaydi;
 Boshqarmaning bevosita vazifa va funksiyalari bilan bog‘liq bo‘lgan jismoniy va yuridik shaxslarning murojaatlarini ko‘rib chiqadi va ularda qo‘yilgan masalalarni hal qilish bo‘yicha takliflarni tayyorlaydi, ushbu murojaatlarni ko‘rib chiqish va chora ko‘rish uchun tegishli davlat va xo‘jalik boshqaruvi organlariga, mahalliy davlat hokimiyati organlariga va boshqa tashkilotlarga yuboradi, ularning o‘z vaqtida ko‘rib chiqilishini nazorat qiladi, jismoniy shaxslarni va yuridik shaxslarning vakillarini qabul qiladi; 
 b) O‘zbekiston Respublikasi Hukumatining qonun loyihalarini tayyorlash ishlarini tashkil qilish sohasida:
 O‘zbekiston Respublikasi Adliya vazirligi boshqa davlat va xo‘jalik boshqaruvi organlari, mahalliy ijro etuvchi hokimiyat organlari va boshqa tashkilotlar, O‘zbekiston Respublikasi Vazirlar Mahkamasining Ijro etuvchi apparati tarkibiy bo‘linmalari bilan birgalikda qonun loyihalarini ishlab chiqish va O‘zbekiston Respublikasi Oliy Majlisining Qonunchilik palatasiga kiritish bo‘yicha dasturlar loyihalarini O‘zbekiston Respublikasi Bosh vazirining ko‘rib chiqishi uchun kiritadi;
 qonun loyihalarini ishlab chiqish va O‘zbekiston Respublikasi Oliy Majlisining Qonunchilik palatasiga kiritish dasturlarining bajarilishi monitoringi olib borilishini, ko‘rsatib o‘tilgan dasturlar amalga oshirilishining holati to‘g‘risida O‘zbekiston Respublikasi Vazirlar Mahkamasi Rayosati muntazam xabardor qilinishini tashkil etadi; 
 Boshqarma vakolatiga kiradigan masalalar bo‘yicha qonun loyihalarining ishlab chiqilishini va O‘zbekiston Respublikasi Oliy Majlisiga belgilangan tartibda taqdim etilishini tashkil qiladi;
 O‘zbekiston Respublikasi Oliy Majlisi palatalarining qo‘mitalari bilan o‘zaro hamkorlik qiladi, O‘zbekiston Respublikasi Vazirlar Mahkamasi tomonidan kiritilgan qonun loyihalari ular tomonidan muhokama etilishida qatnashadi, tegishli qonun loyihalari bo‘yicha O‘zbekiston Respublikasi Vazirlar Mahkamasining vakillari faoliyatini muvofiqlashtiradi;
 O‘zbekiston Respublikasi Oliy Majlisining palatalarida O‘zbekiston Respublikasi Vazirlar Mahkamasi tomonidan kiritilgan qonun loyihalarini muhokama qilish bo‘yicha O‘zbekiston Respublikasi Vazirlar Mahkamasining axborot-tahlil departamentlari ishlarini muvofiqlashtiradi;
 v) xalqaro shartnomalar loyihalari va xalqaro shartnomalarni imzolash, ularga qo‘shilish, ularni ratifikatsiya qilish va tasdiqlashning maqsadga muvofiqligi to‘g‘risidagi takliflar loyihalarining ekspert jihatdan ishlab chiqilishini tashkil etish sohasida:
 O‘zbekiston Respublikasi Vazirlar Mahkamasining Ijro etuvchi apparati tegishli tarkibiy bo‘linmalari bilan birgalikda xalqaro shartnomalar loyihalarining va xalqaro shartnomalarni imzolash, ularga qo‘shilish, ularni ratifikatsiya qilish va tasdiqlashning maqsadga muvofiqligi to‘g‘risidagi masalalarning belgilangan tartibda ekspert jihatdan ishlab chiqilishini tashkil etadi;
 O‘zbekiston Respublikasi Vazirlar Mahkamasi axborot-tahlil departamentlarining loyihalarning sifatli ekspert jihatdan ishlab chiqilishini ta’minlash masalalari bo‘yicha ishlarini muvofiqlashtiradi; 
 xalqaro shartnomalar loyihalarini tayyorlash va kelishish masalalarida O‘zbekiston Respublikasi Tashqi ishlar vazirligi, Adliya vazirligi hamda boshqa vazirliklar va idoralar bilan o‘zaro hamkorlik qiladi;
 O‘zbekiston Respublikasi Vazirlar Mahkamasi, O‘zbekiston Respublikasi Vazirlar Mahkamasi Rayosati, O‘zbekiston Respublikasining Bosh vaziri, O‘zbekiston Respublikasi Vazirlar Mahkamasi apparati boshqaruvchisi topshiriqlariga muvofiq O‘zbekiston Respublikasi Prezidentining xorijiy davlatlarga tashriflari, shuningdek xorijiy davlatlar va hukumatlar, xalqaro tashkilotlar rahbarlarining O‘zbekiston Respublikasiga tashriflari davomida imzolanishi lozim bo‘lgan O‘zbekiston Respublikasining xalqaro shartnomalari loyihalarini tayyorlashni amalga oshiradi, ularni tayyorlashda ishtirok etadi;
 O‘zbekiston Respublikasining Bosh vaziri yoki uning o‘rinbosarlari topshirig‘iga ko‘ra Boshqarmaga tegishli sohaga kiradigan masalalar yuzasidan O‘zbekiston Respublikasining Bosh vaziri va uning o‘rinbosarlari rahbarlik qiladigan Hukumatlararo komissiyalar va qo‘mitalar majlislarida ishtirok etadi;
 O‘zbekiston Respublikasining xalqaro shartnomalarini tayyorlash va tuzish masalalari bo‘yicha xorijiy davlatlar hukumatlari, xalqaro tashkilotlar vakillari bilan o‘tkaziladigan muzokaralarda ishtirok etadi;
 g) O‘zbekiston Respublikasi xalqaro shartnomalarining turkumlashtirilgan ma’lumotlar bankini shakllantirish va yuritish hamda amalga oshirilishi monitoringini olib borish sohasida;
 O‘zbekiston Respublikasi Prezidentining xorijiy davlatlarga tashriflari, shuningdek xorijiy davlatlar va hukumatlar, xalqaro tashkilotlar rahbarlarining O‘zbekiston Respublikasiga tashriflari davomida imzolangan O‘zbekiston Respublikasining xalqaro shartnomalarini amalga oshirish masalalari bo‘yicha axborotlarni to‘playdi, umumlashtiradi va tahlil qiladi;
 O‘zbekiston Respublikasi Prezidentining xorijiy davlatlarga tashriflari, shuningdek xorijiy davlatlar va hukumatlar, xalqaro tashkilotlar rahbarlarining O‘zbekiston Respublikasiga tashriflari davomida imzolangan O‘zbekiston Respublikasi xalqaro shartnomalarining turkumlashtirilgan ma’lumotlar bankini shakllantirishni, yuritishni va muntazam ravishda yangilab borishni ta’minlaydi;
 O‘zbekiston Respublikasi Tashqi ishlar vazirligi bilan birgalikda xorijiy davlatlar bilan shartnoma-huquqiy bazani xatlovdan o‘tkazish bo‘yicha ishlarni amalga oshiradi; 
 O‘zbekiston Respublikasi Prezidentining xorijiy davlatlarga tashriflari, shuningdek xorijiy davlatlar va hukumatlar, xalqaro tashkilotlar rahbarlarining O‘zbekiston Respublikasiga tashriflari davomida imzolangan O‘zbekiston Respublikasining xalqaro shartnomalari bo‘yicha majburiyatlarni bajarishning ahvoli to‘g‘risida turkumlashtirilgan ma’lumotlar bankini va tahliliy bazani shakllantirish masalalarida O‘zbekiston Respublikasi Tashqi ishlar vazirligi, Adliya vazirligi hamda boshqa vazirliklar va idoralar bilan o‘zaro hamkorlik qiladi;
 “O‘zbekiston Respublikasining xalqaro shartnomalari to‘g‘risida”gi O‘zbekiston Respublikasi Qonuniga muvofiq Tashqi ishlar vazirligi hamda boshqa davlat organlari bilan birgalikda O‘zbekiston Respublikasi Prezidentining xorijiy davlatlarga tashriflari, shuningdek xorijiy davlatlar va hukumatlar, xalqaro tashkilotlar rahbarlarining O‘zbekiston Respublikasiga tashriflari davomida imzolangan O‘zbekiston Respublikasi xalqaro shartnomalarining amalga oshirilishi monitoringi olib borilishini tashkil qiladi;
 O‘zbekiston Respublikasi Prezidentining xorijiy davlatlarga tashriflari, shuningdek xorijiy davlatlar va hukumatlar, xalqaro tashkilotlar rahbarlarining O‘zbekiston Respublikasiga tashriflari davomida imzolangan O‘zbekiston Respublikasining xalqaro shartnomalarini amalga oshirish masalalari bo‘yicha tahliliy va ma’lumotnoma materiallarni tayyorlaydi;
 d) O‘zbekiston Respublikasining MDH mamlakatlari va tuzilmalari, ShHT tuzilmalari va boshqa xalqaro tashkilotlar bilan tashqi aloqalarini rivojlantirish masalalarini muvofiqlashtirish sohasida:
 vazirliklar va idoralarning MDH mamlakatlari va tuzilmalari, ShHT tuzilmalari va boshqa xalqaro tashkilotlar bilan tashqi aloqalarni rivojlantirish ishlarini muvofiqlashtirishda qatnashadi;
 O‘zbekiston Respublikasi Oliy Majlisi palatalari, O‘zbekiston Respublikasi Prezidenti huzuridagi Xavfsizlik kengashi apparati va O‘zbekiston Respublikasi Prezidentining Ijro etuvchi apparati bilan O‘zbekiston Respublikasining ShHT tuzilmalarida va boshqa xalqaro tashkilotlarda ishtirok etishi masalalarida o‘zaro hamkorlik qiladi;
 MDH va ShHT milliy koordinatorlari, ShHT kotibiyati, MDH, ShHT TQMTning ijro etuvchi qo‘mitalari va ushbu tashkilotlarning doimiy ishlaydigan boshqa organlari bilan O‘zbekiston Respublikasining hamkorligi masalalari, shuningdek MDH va ShHT doirasida turli darajadagi majlislarga axborot-tahliliy materiallar tayyorlash, tadbirlarning (DRX, HRK, TIVK va boshqalar) kun tartibidagi masalalar bo‘yicha respublika nuqtai nazarini aniqlash yuzasidan Vazirlar Mahkamasining axborot-tahlil departamentlari ishlarini muvofiqlashtiradi;
 MDH, ShHT va boshqa xalqaro tashkilotlar faoliyatiga taalluqli bo‘lgan siyosiy, huquqiy va axborot xarakteridagi hujjatlar loyihalarini ishlab chiqish va ekspertizadan o‘tkazishda, shuningdek O‘zbekiston Respublikasining xalqaro shartnomalar va tashkilotlar qo‘shilishi, ulardagi ishtirokini to‘xtatib turish yoki to‘xtatish masalalarini ishlab chiqishda qatnashadi; 
 mutasaddilik qilinadigan tashkilotlar faoliyati doirasida respublika vazirliklari va idoralari, shuningdek xorijiy tomonning xalqaro shartnomalarni amalga oshirishi yuzasidan monitoringni amalga oshiradi;
 mutasaddilik qilinadigan tashkilotlar — ShHT, MDH va boshqa xalqaro tashkilotlar doirasida ko‘p tomonlama hamkorlik holatining doimiy monitoringini olib boradi.
 Boshqarma belgilangan tartibda o‘ziga yuklangan boshqa funksiyalarni ham amalga oshiradi. 
 7. Boshqarma o‘ziga yuklangan vazifalar va funksiyalarni bajarish uchun quyidagi huquqlarga ega:
 zarur bo‘lgan materiallar va ma’lumotlarni, shu jumladan xalqaro shartnomalarni imzolash, ularga qo‘shilish, ularni ratifikatsiya qilish va tasdiqlashning maqsadga muvofiqligi to‘g‘risidagi xulosalarni, O‘zbekiston Respublikasi Vazirlar Mahkamasi tomonidan kiritilgan qonun hujjatlarining O‘zbekiston Respublikasi Oliy Majlisi palatalarida ko‘rib chiqilishi to‘g‘risidagi ma’lumotlarni O‘zbekiston Respublikasi Vazirlar Mahkamasi Ijro etuvchi apparatining boshqa tarkibiy bo‘linmalaridan, davlat va xo‘jalik boshqaruvi organlaridan va mahalliy ijro etuvchi hokimiyat organlaridan, boshqa tashkilotlardan belgilangan tartibda so‘rash va olish;
 tegishli materiallarni va hujjatlar loyihalarini ishlab chiqish va tayyorlash maqsadida davlat va xo‘jalik boshqaruvi organlari, mahalliy ijro etuvchi hokimiyat organlari, boshqa tashkilotlarning rahbarlari va vakillari ishtirokida yig‘ilishlar o‘tkazish;
 O‘zbekiston Respublikasining Bosh vaziri, O‘zbekiston Respublikasi Vazirlar Mahkamasi apparati boshqaruvchisining topshirig‘iga ko‘ra, davlat va xo‘jalik boshqaruvi organlari, mahalliy ijro etuvchi hokimiyat organlari, nodavlat notijorat tashkilotlari va boshqa tashkilotlarning majlislari va yig‘ilishlarida qatnashish;
 boshqarma vakolatiga kiradigan masalalar va yo‘nalishlar bo‘yicha xalqaro konferensiyalar, kongresslar, simpoziumlar, seminarlar, yig‘ilishlarda va xalqaro loyihalarda qatnashish; 
 Boshqarma vakolatiga kiradigan masalalar bo‘yicha davlat va xo‘jalik boshqaruvi organlari, mahalliy ijro etuvchi hokimiyat organlari va boshqa tashkilotlar bilan belgilangan tartibda yozishmalarni yuritish;
 zarurat bo‘lganda, O‘zbekiston Respublikasi Vazirlar Mahkamasida ko‘rib chiqiladigan masalalarni ishlab chiqish uchun davlat va xo‘jalik boshqaruvi organlari, mahalliy ijro etuvchi hokimiyat organlari, ilmiy muassasalar va boshqa tashkilotlarning rahbarlari va vakillarini belgilangan tartibda jalb etish, ushbu maqsadlarda ishchi guruhlar tashkil etish;
 zarurat bo‘lganda, “O‘zbekiston Respublikasi Vazirlar Mahkamasi to‘g‘risida”gi O‘zbekiston Respublikasi Qonuni, O‘zbekiston Respublikasi Vazirlar Mahkamasining Reglamenti va boshqa qonun hujjatlari talablari buzilgan holda tushgan hujjatlarni qaytarib yuborish.
 Boshqarmaning zarur materiallarni, ma’lumotlarni, axborotlarni taqdim etish, shuningdek O‘zbekiston Respublikasi Qonunlari, O‘zbekiston Respublikasi Prezidentining Farmonlari, qarorlari va farmoyishlari, Vazirlar Mahkamasining qarorlari, farmoyishlari va boshqa hujjatlar loyihalarini qayta ishlab chiqish bo‘yicha talablari, agar O‘zbekiston Respublikasi Prezidentining, O‘zbekiston Respublikasi Bosh vazirining, uning o‘rinbosarlarining va O‘zbekiston Respublikasi Vazirlar Mahkamasi apparati boshqaruvchisining, uning o‘rinbosarlarining topshiriqlarida bajarishning boshqa muddatlari belgilanmagan bo‘lsa, Boshqarma tomonidan belgilangan muddatlarda bajarilishi kerak.
 8. Boshqarma:
 o‘ziga yuklangan vazifa va funksiyalarning zarur darajada va samarali bajarilishi uchun;
 Vazirlar Mahkamasi tomonidan tayyorlanadigan va O‘zbekiston Respublikasi Prezidenti, O‘zbekiston Respublikasi Oliy Majlisi palatalari ko‘rib chiqishi uchun kiritiladigan va O‘zbekiston Respublikasi Vazirlar Mahkamasi tomonidan qabul qilinadigan normativ-huquqiy hujjatlar loyihalari huquqiy ekspertizasining kompleksligi va sifati, xalqaro shartnomalar loyihalarining huquqiy ekspertizasi sifati, imzolanganidan keyin ularning amalga oshirilishi monitoringi ta’minlanishi, shuningdek Boshqarma vakolatiga kiradigan masalalar bo‘yicha konstruktiv hamkorlikni rivojlantirish, MDH mamlakatlari va tuzilmalari, ShHT tuzilmalari va boshqa xalqaro tashkilotlar bilan tashqi aloqalarning rivojlantirililishi;
 O‘zbekiston Respublikasi Prezidentining “O‘zbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek ijro intizomi mustahkamlanishi uchun O‘zbekiston Respublikasi Prezidenti Davlat maslahatchilarining, Vazirlar Mahkamasi va uning komplekslari, davlat va xo‘jalik boshqaruvi organlari hamda barcha darajalardagi hokimliklar rahbarlarining shaxsiy javobgarligi to‘g‘risida” 2017-yil 11-apreldagi PQ-2881-son qaroriga hamda Vazirlar Mahkamasining “Ijro intizomini mustahkamlash chora-tadbirlari to‘g‘risida” 1999-yil 12-yanvardagi 12-son qaroriga muvofiq ijro intizomining ta’minlanishi uchun javob beradi. 
 9. Boshqarma tuzilmasiga quyidagilar kiradi:
 huquqiy ekspertiza bo‘limi;
 tashqi aloqalarni rivojlantirish, siyosiy va madaniy-gumanitar sohalardagi xalqaro shartnomalarni ekspertizadan o‘tkazish va ularning amalga oshirilishi monitoringi bo‘limi.
 Bo‘limlar tarkibiga bo‘lim mudiri, bosh va yetakchi mutaxassislar, inspektorlar kiradi.
 Boshqarma tuzilmasi O‘zbekiston Respublikasi Prezidenti tomonidan tasdiqlanadi.
 10. Boshqarma ishlariga Boshqarma boshlig‘i rahbarlik qiladi.
 11. Boshqarma boshlig‘i, bo‘limlar mudirlari va mutaxassislari belgilangan tartibda lavozimga tayinlanadi va lavozimdan ozod qilinadi. 
 Boshqarma xodimlariga oldingi ish joyida unga berilgan uzoq muddat ishlaganligi uchun ustamalar va lavozim maoshlariga qo‘shimcha haq, martaba darajalari saqlanib qoladi. Boshqarmada ishlangan vaqt martaba darajalari va uzoq muddat ishlaganligi uchun ustamalar olish uchun zarur bo‘lgan ish stajiga qo‘shiladi. 
 Bunda uzoq muddat ishlaganligi uchun ustamalar va lavozim maoshlariga qo‘shimcha haqlar uchun xarajatlar O‘zbekiston Respublikasi Davlat budjeti mablag‘lari hisobiga amalga oshiriladi. 
 12. Boshqarma ishlari O‘zbekiston Respublikasi Konstitutsiyasiga va “O‘zbekiston Respublikasi Vazirlar Mahkamasi to‘g‘risida”gi O‘zbekiston Respublikasi Qonuniga, O‘zbekiston Respublikasi Vazirlar Mahkamasining Reglamentiga, O‘zbekiston Respublikasi Vazirlar Mahkamasining Ijro etuvchi apparati to‘g‘risidagi Nizomga, ushbu Nizomga, O‘zbekiston Respublikasi Vazirlar Mahkamasining Ijro etuvchi apparatida ish yuritish bo‘yicha Yo‘riqnomaga, O‘zbekiston Respublikasi Prezidentining, O‘zbekiston Respublikasi Bosh vazirining topshiriqlariga, Vazirlar Mahkamasi apparati boshqaruvchisining buyruqlari va topshiriqlariga muvofiq, shuningdek Vazirlar Mahkamasining ish rejalari, Boshqarmaning ish rejalari, boshliqning, bo‘limlar mudirlari va mutaxassislarning shaxsiy ish rejalari asosida tashkil etiladi.
 Boshqarmaning ish rejalari va Boshqarma boshlig‘ining shaxsiy ish rejasi O‘zbekiston Respublikasi Vazirlar Mahkamasi apparati boshqaruvchisi tomonidan tasdiqlanadi.
 Bo‘lim mudirlari va mutaxassislarning shaxsiy ish rejalari O‘zbekiston Respublikasi Vazirlar Mahkamasi apparati boshqaruvchisi bilan kelishiladi va Boshqarma boshlig‘i tomonidan tasdiqlanadi. 
 Boshqarmaning O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, O‘zbekiston Respublikasi Vazirlar Mahkamasining qarorlari va farmoyishlari amalga oshirilishi tizimli monitoringini ta’minlash bo‘yicha faoliyati davlat va xo‘jalik boshqaruvi organlarida, mahalliy ijro etuvchi hokimiyat organlarida Vazirlar Mahkamasining ish rejasi, shuningdek O‘zbekiston Respublikasi Bosh vazirining va o‘rinbosarlarining topshiriqlariga muvofiq kompleks o‘rganishlarni o‘tkazish yo‘li bilan, O‘zbekiston Respublikasi Vazirlar Mahkamasi, uning Rayosati, Boshqarma majlislarida hisobotlarni eshitish va ma’lumotlarning tegishli bankini yuritish orqali tashkil etiladi.
 13. Boshqarma boshlig‘i:
 Boshqarmaga bevosita rahbarlikni amalga oshiradi, bo‘limlar mudirlari va mutaxassislar ishini tashkil qiladi hamda Boshqarmaga yuklangan vazifalar va funksiyalarning bajarilishi, ijro intizomining holati uchun shaxsan javob beradi; 
 davlat va xo‘jalik boshqaruvi organlari, mahalliy ijro etuvchi hokimiyat organlari tomonidan O‘zbekiston Respublikasi Vazirlar Mahkamasiga kiritiladigan O‘zbekiston Respublikasining Qonunlari, O‘zbekiston Respublikasi Prezidentining Farmonlari, qarorlari va farmoyishlari, O‘zbekiston Respublikasi Vazirlar Mahkamasining qarorlari va farmoyishlari loyihalarining har tomonlama huquqiy ekspertizadan o‘tkazish tashkil etilishini ta’minlaydi, ko‘rsatilgan loyihalarga viza qo‘yadi va ular bo‘yicha ekspert xulosalarni imzolaydi; 
 Boshqarma yurituvi sohasiga kiradigan masalalar bo‘yicha O‘zbekiston Respublikasi Qonunlari, O‘zbekiston Respublikasi Prezidentining Farmonlari, qarorlari va farmoyishlari, O‘zbekiston Respublikasi Vazirlar Mahkamasining qarorlari va farmoyishlari loyihalarini tayyorlashda qatnashadi va tayyorlaydi; 
 qonunlar loyihalarini ishlab chiqish va O‘zbekiston Respublikasi Oliy Majlisining Qonunchilik palatasiga kiritish bo‘yicha dasturlarni ishlab chiqish va amalga oshirishni tashkil qiladi;
 O‘zbekiston Respublikasi Vazirlar Mahkamasi tomonidan kiritilgan qonun loyihalari va boshqa masalalar bo‘yicha O‘zbekiston Respublikasi Oliy Majlisi palatalari va ularning qo‘mitalari bilan o‘zaro hamkorlikni ta’minlaydi;
 xalqaro shartnomalarni imzolash, ularga qo‘shilish, ularni ratifikatsiya qilish va tasdiqlash to‘g‘risidagi takliflar va xalqaro shartnomalar loyihalarining ekspert jihatidan ishlab chiqilishini ta’minlaydi, O‘zbekiston Respublikasining xalqaro shartnomalari loyihalarini tayyorlashda qatnashadi;
 O‘zbekiston Respublikasi Prezidentining xorijiy davlatlarga tashriflari, shuningdek xorijiy davlatlar va hukumatlar, xalqaro tashkilotlar rahbarlarining O‘zbekiston Respublikasiga tashriflari davomida imzolangan O‘zbekiston Respublikasining xalqaro shartnomalari amalga oshirilishining turkumlashgan ma’lumotlar banki shakllantirilishini va monitoringi olib borilishini tashkil qiladi;
 O‘zbekiston Respublikasining MDH mamlakatlari va tuzilmalari, ShHT tuzilmalari va boshqa xalqaro tashkilotlar bilan tashqi aloqalarni rivojlantirish masalalari ishlab chiqilishini tashkil etadi;
 Boshqarmaning yuritishi sohasiga kiradigan masalalar bo‘yicha O‘zbekiston Respublikasi Vazirlar Mahkamasi va uning Rayosati majlislarida, O‘zbekiston Respublikasining Bosh vaziri, uning o‘rinbosarlari o‘tkazadigan yig‘ilishlarda, Hukumat komissiyalari, kengashlari va boshqa kollegial kengashuvchi organlar majlislarida, O‘zbekiston Respublikasi Vazirlar Mahkamasi apparati boshqaruvchisi o‘tkazadigan yig‘ilishlarda qatnashadi;
 O‘zbekiston Respublikasi Vazirlar Mahkamasiga kelib tushgan va ular bo‘yicha O‘zbekiston Respublikasi Hukumati qarori talab etilmaydigan hujjatlarni davlat va xo‘jalik boshqaruvi organlari, mahalliy ijro etuvchi hokimiyatning tegishli organlariga va boshqa tashkilotlarga ko‘rib chiqish uchun yuboradi;
 Boshqarma kadrlar zaxirasini shakllantiradi, tasdiqlangan tuzilma va shtatlar jadvaliga muvofiq lavozimga tavsiya etiladigan nomzodlar bo‘yicha takliflarni Vazirlar Mahkamasi apparati boshqaruvchisi va O‘zbekiston Respublikasining Bosh vaziriga ko‘rib chiqishi uchun kiritadi, tarkibiy bo‘linmalar rahbarlari va mutaxassislarning kasbiy darajasini va ish malakasini oshirish choralarini ko‘radi, shuningdek ularni rag‘batlantirish yoki ularga tanbeh berish bo‘yicha takliflar kiritadi;
 Boshqarmaning ish rejasi ishlab chiqilishini va uning bajarilishini nazorat qilishni tashkil etadi;
 Boshqarma yurituvi sohasiga kiradigan masalalar bo‘yicha davlat va xo‘jalik boshqaruvi organlari, mahalliy ijro etuvchi hokimiyat organlari va boshqa tashkilotlar rahbarlari va vakillari ishtirokida yig‘ilishlar o‘tkazadi;
 normativ-huquqiy hujjatlar va xalqaro shartnomalar loyihalarini tayyorlashning sifati bo‘yicha O‘zbekiston Respublikasi Vazirlar Mahkamasi Ijro etuvchi apparati tarkibiy bo‘linmalarining, shuningdek davlat va xo‘jalik boshqaruvi organlari, mahalliy ijro etuvchi hokimiyat organlarining yuridik xizmatlari va boshqa bo‘linmalari ishlarining holati va natijadorligini o‘rganishni tashkil qiladi, zaruriyat bo‘lganda ularning kollegial organlari majlislarida qatnashadi, ularning faoliyati samaradorligini oshirish bo‘yicha takliflar kiritadi;
 Boshqarmaning bo‘lim mudirlari va mutaxassislari o‘rtasida vazifalar taqsimotini O‘zbekiston Respublikasi Vazirlar Mahkamasi apparati boshqaruvchisi tomonidan tasdiqlash uchun kiritadi;
 O‘zbekiston Respublikasi Vazirlar Mahkamasi Ijro etuvchi apparatida amal qiladigan Yo‘riqnomaga muvofiq ish yuritilishini ta’minlaydi;
 chiquvchi xat-xabarlarni imzolaydi;
 vazifalar taqsimotiga muvofiq boshqa funksiyalarni amalga oshiradi.
 14. Boshqarma boshlig‘i vaqtincha bo‘lmaganda uning vazifasini O‘zbekiston Respublikasi Vazirlar Mahkamasi apparati boshqaruvchisi tomonidan belgilanadigan bo‘lim mudirlaridan biri bajaradi.
 15. Bo‘lim mudiri o‘ziga birkitilgan masalalar yuzasidan:
 bo‘limga bevosita rahbarlik qiladi va Boshqarma zimmasiga yuklangan vazifalar va funksiyalarning bajarilishi hamda bo‘limdagi ijro intizomining ahvoli uchun shaxsan javob beradi;
 materiallar va hujjatlar loyihalarining sifatli va o‘z vaqtida huquqiy ekspertizadan o‘tkazilishini va tayyorlanishini tashkil etadi, ko‘rsatib o‘tilgan loyihalarga viza qo‘yadi va ular yuzasidan ekspert xulosalarni imzolaydi;
 siyosiy va madaniy-gumanitar sohalardagi normativ-huquqiy hujjatlar, xalqaro shartnomalar loyihalarini tayyorlashda va ekspertizadan o‘tkazishda bevosita qatnashadi, ular bo‘yicha tegishli tahliliy va ma’lumotnoma materiallar, ekspert xulosalar tayyorlanishini ta’minlaydi;
 MDH mamlakatlari va tuzilmalari, ShHT tuzilmalari va boshqa xalqaro tashkilotlar bilan tashqi aloqalarni rivojlantirish masalalari bo‘yicha materiallar va hujjatlarning tayyorlanishini ta’minlaydi;
 normativ-huquqiy hujjatlar va xalqaro shartnomalar loyihalarini ekspertizadan o‘tkazish sifati va samaradorligini oshirish chora-tadbirlarini ko‘radi, Boshqarma boshlig‘iga normativ-huquqiy hujjatlar va xalqaro shartnomalar loyihalarini tayyorlash va ekspertizadan o‘tkazish tartibini takomillashtirish bo‘yicha takliflar kiritadi;
 tegishli masalalar bo‘yicha tizimlashtirilgan ma’lumotlar bazasi yaratilishi va yuritilishini, ularning muntazam ravishda yangilab borilishini nazorat qiladi;
 materiallar to‘g‘risida Boshqarma boshlig‘iga, shuningdek belgilangan tartibda O‘zbekiston Respublikasining Bosh vaziriga, uning o‘rinbosarlariga va O‘zbekiston Respublikasi Vazirlar Mahkamasi apparati boshqaruvchisiga axborot beradi;
 respublika qonunchiligini yanada takomillashtirish, shuningdek qonunchilikning tegishli sohalaridagi mavjud muammolarni, takrorlanishlarni, ziddiyatlarni va boshqa kamchiliklarni bartaraf etish bo‘yicha takliflar ishlab chiqilishini tashkil qiladi va Boshqarma boshlig‘iga taqdim etadi; 
 Tashqi ishlar vazirligi bilan birgalikda hamkorlikning shartnomaviy-huquqiy bazasini xatlovdan o‘tkazish masalalari bo‘yicha xorijiy davlatlar bilan muzokaralarda qatnashadi, siyosiy va madaniy-gumanitar sohalarda xalqaro shartnomalarni xatlovdan o‘tkazishni muntazam ravishda tashkil etadi, shuningdek, Boshqarma boshlig‘iga ushbu yo‘nalishdagi ishlarni yanada takomillashtirish bo‘yicha takliflar taqdim etadi;
 o‘zi yuritadigan sohaga kiradigan masalalar bo‘yicha Vazirlar Mahkamasi va uning Rayosati majlislarida, O‘zbekiston Respublikasining Bosh vaziri, uning o‘rinbosarlari tomonidan o‘tkaziladigan yig‘ilishlarda, Hukumat komissiyalari, kengashlari va kollegial maslahatlashuv organlari majlislarida, Vazirlar Mahkamasi apparati boshqaruvchisi va uning o‘rinbosarlari tomonidan o‘tkaziladigan yig‘ilishlarda belgilangan tartibda qatnashadi;
 davlat va xo‘jalik boshqaruvi organlari, mahalliy ijro etuvchi hokimiyat organlari va boshqa tashkilotlar rahbarlari va vakillari bilan yig‘ilishlar o‘tkazadi;
 jismoniy va yuridik shaxslarning Boshqarmaga kelib tushgan murojaatlarini belgilangan tartibda ko‘rib chiqilishini ta’minlaydi;
 O‘zbekiston Respublikasi Vazirlar Mahkamasi Ijro etuvchi apparati tarkibiy bo‘linmalarining, shuningdek davlat va xo‘jalik boshqaruvi organlari, mahalliy ijro etuvchi hokimiyat organlari yuridik xizmatlari va boshqa bo‘linmalarining normativ-huquqiy hujjatlar, xalqaro shartnomalar loyihalarini tayyorlashning sifati bo‘yicha ishlarining holati va natijadorligini o‘rganadi, zarurat bo‘lganda ularning kollegial organlari majlislarida qatnashadi, ular faoliyatining samaradorligini oshirish bo‘yicha takliflar kiritadi;
 Boshqarma boshlig‘ining topshirig‘iga binoan chiquvchi xat-xabarlarni imzolaydi;
 Boshqarma boshlig‘iga tegishli mutaxassislar o‘rtasida vazifalarni taqsimlash bo‘yicha takliflar kiritadi;
 mutaxassislarni lavozimga tayinlash va lavozimdan ozod qilish, ularning malakasini oshirish, rag‘batlantirish va ularga tanbeh berish to‘g‘risida Boshqarma boshlig‘iga takliflar taqdim etadi;
 vazifalar taqsimotiga muvofiq boshqa funksiyalarni amalga oshiradi. 
 Bo‘lim mudiri vaqtincha bo‘lmaganda uning vazifasini Boshqarma boshlig‘i tomonidan belgilanadigan bo‘lim bosh mutaxassislaridan biri bajaradi.
 16. Boshqarmaning bosh mutaxassisi o‘ziga birkitilgan masalalar bo‘yicha:
 materiallarni va hujjatlar loyihalarini tayyorlaydi, Boshqarma boshlig‘i, bo‘lim mudiri topshiriqlarini bajaradi, materiallarning o‘z vaqtida tayyorlanishi, ularning sifatli ishlab chiqilishi va topshiriqlarning bajarilishi yuzasidan nazorat ta’minlanishi uchun shaxsan javob beradi;
 davlat va xo‘jalik boshqaruvi organlari, mahalliy ijro etuvchi hokimiyat organlari, boshqa tashkilotlar va O‘zbekiston Respublikasi Vazirlar Mahkamasi Ijro etuvchi apparatining tarkibiy bo‘linmalari tomonidan taqdim etilgan normativ-huquqiy hujjatlar, xalqaro shartnomalar loyihalarini va boshqa materiallarni o‘rganadi, ularni ekspert jihatidan ishlab chiqadi, ular bo‘yicha tegishli tahliliy va ma’lumotnoma materiallar, ekspert xulosalar tayyorlaydi;
 tegishli masalalar bo‘yicha tizimlashtirilgan ma’lumotlar bazasini yaratadi va yuritadi, ularni muntazam ravishda to‘ldirib va yangilab boradi;
 xalqaro shartnomalarning amalga oshirilishi yuzasidan monitoring olib boradi;
 xalqaro shartnomalar ma’lumotlarining tizimlashtirilgan bankini yuritadi, ularning muntazam yangilab borilishini amalga oshiradi; 
 MDH mamlakatlari va tuzilmalari, ShHT tuzilmalari va boshqa xalqaro tashkilotlar bilan tashqi aloqalarni rivojlantirish masalalari bo‘yicha materiallar va hujjatlarni tayyorlaydi;
 O‘zbekiston Respublikasi Vazirlar Mahkamasi Ijro etuvchi apparati tarkibiy bo‘linmalarining, shuningdek davlat va xo‘jalik boshqaruvi organlari, mahalliy ijro etuvchi hokimiyat organlari yuridik xizmatlari va boshqa bo‘linmalarining normativ-huquqiy hujjatlar, xalqaro shartnomalar loyihalarini tayyorlanishi sifati bo‘yicha ishlarining holati va natijadorligini o‘rganadi, zarurat bo‘lganda ularning kollegial organlari majlislarida qatnashadi, ular faoliyatining samaradorligini oshirish bo‘yicha takliflar kiritadi;
 materiallar to‘g‘risida Boshqarma boshlig‘iga, bo‘lim mudiriga, shuningdek belgilangan tartibda O‘zbekiston Respublikasining Bosh vaziriga, uning o‘rinbosarlariga va O‘zbekiston Respublikasi Vazirlar Mahkamasi apparati boshqaruvchisiga va uning o‘rinbosarlariga axborot beradi;
 qonun hujjatlarini va huquqni qo‘llash amaliyotini takomillashtirish, O‘zbekiston Respublikasi Vazirlar Mahkamasi qarorlarini talqin qilish va tushuntirish bo‘yicha takliflarni ishlab chiqadi va Boshqarma boshlig‘iga, bo‘lim mudiriga taqdim etadi;
 mutasaddilik qilinadigan masalalar bo‘yicha tegishli ma’lumotnomalar va tahliliy materiallarni tayyorlashda qatnashadi;
 o‘ziga birkitilgan masalalar bo‘yicha O‘zbekiston Respublikasi Vazirlar Mahkamasi va uning Rayosati majlislarida, O‘zbekiston Respublikasining Bosh vaziri va uning o‘rinbosarlari tomonidan o‘tkaziladigan yig‘ilishlarda, Hukumat komissiyalari, kengashlari va boshqa kollegial organlar majlislarida, O‘zbekiston Respublikasi Vazirlar Mahkamasi apparati boshqaruvchisi va uning o‘rinbosarlari tomonidan o‘tkaziladigan yig‘ilishlarda belgilangan tartibda qatnashadi;
 o‘ziga birkitilgan masalalar bo‘yicha davlat va xo‘jalik boshqaruvi organlari, mahalliy ijro etuvchi organlar va boshqa tashkilotlarning vakillari, olimlar va mutaxassislar bilan materiallarni O‘zbekiston Respublikasi Vazirlar Mahkamasi va uning Rayosati majlislarida, O‘zbekiston Respublikasi Prezidenti, O‘zbekiston Respublikasining Bosh vaziri va uning o‘rinbosarlari tomonidan o‘tkaziladigan yig‘ilishlarda ko‘rib chiqishga tayyorlash, shuningdek ijrodagi O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, Hukumat qarorlari loyihalarini ularni tayyorlash maqsadida muhokama etish uchun yig‘ilishlar o‘tkazadi;
 vazifalar taqsimotiga muvofiq boshqa funksiyalarni amalga oshiradi.
 17. Boshqarmaning yetakchi mutaxassisi o‘ziga birkitilgan masalalar yuzasidan:
 materiallar va hujjatlar loyihalarini tayyorlaydi, Boshqarma boshlig‘i, bo‘lim mudiri topshiriqlarini bajaradi, materiallarning o‘z vaqtida tayyorlanishi, ularni ishlab chiqishning sifati va topshiriqlarning bajarilishi yuzasidan nazorat ta’minlanishi uchun shaxsan javob beradi;
 davlat va xo‘jalik boshqaruvi organlari va mahalliy ijro etuvchi hokimiyat organlari, boshqa tashkilotlar hamda O‘zbekiston Respublikasi Vazirlar Mahkamasi Ijro etuvchi apparati tarkibiy bo‘linmalari tomonidan taqdim etilgan normativ-huquqiy hujjatlar loyihalarini o‘rganadi, ular bo‘yicha tegishli tahliliy va ma’lumotnoma materiallarni, ekspert xulosalarni tayyorlaydi;
 tegishli masalalar bo‘yicha ma’lumotlarning tizimlashtirilgan bazalarini tashkil etadi va yuritadi, ularni muntazam to‘ldirib va yangilab boradi;
 normativ-huquqiy hujjatlar loyihalarini tayyorlashning sifati bo‘yicha O‘zbekiston Respublikasi Vazirlar Mahkamasi Ijro etuvchi apparati tarkibiy bo‘linmalarining, shuningdek davlat va xo‘jalik boshqaruvi organlari, mahalliy ijro etuvchi hokimiyat organlarining yuridik xizmatlari va boshqa bo‘linmalari ishlarining holati va natijadorligini o‘rganadi, zarurat bo‘lganda ularning kollegial organlari majlislarida qatnashadi, ular faoliyatining samaradorligini oshirish bo‘yicha takliflar kiritadi;
 materiallar to‘g‘risida Boshqarma boshlig‘iga, bo‘lim mudiriga, tegishli bosh mutaxassisga, shuningdek belgilangan tartibda O‘zbekiston Respublikasining Bosh vaziriga, uning o‘rinbosarlariga va O‘zbekiston Respublikasi Vazirlar Mahkamasi apparati boshqaruvchisiga va uning o‘rinbosariga axborot beradi;
 qonun hujjatlarini va huquqiy qo‘llash amaliyotini takomillashtirish, O‘zbekiston Respublikasi Vazirlar Mahkamasi qarorlari va farmoyishlarini talqin qilish va tushuntirish bo‘yicha takliflarni ishlab chiqadi hamda Boshqarma boshlig‘iga, bo‘lim mudiriga taqdim etadi;
 mutasaddilik qilinadigan masalalar bo‘yicha tegishli ma’lumotnoma va tahliliy materiallarni tayyorlashda qatnashadi;
 O‘zbekiston Respublikasi Vazirlar Mahkamasi va uning Rayosati majlislarida, O‘zbekiston Respublikasining Bosh vaziri va uning o‘rinbosarlari o‘tkazadigan yig‘ilishlarda, Hukumat komissiyalari, kengashlari va boshqa kollegial maslahatlashuv organlari majlislarida, O‘zbekiston Respublikasi Vazirlar Mahkamasi apparati boshqaruvchisi tomonidan o‘tkaziladigan yig‘ilishlarda belgilangan tartibda qatnashadi;
 Boshqarma boshlig‘i, bo‘lim mudiri yoki tegishli bosh mutaxassis bilan kelishgan holda O‘zbekiston Respublikasi Vazirlar Mahkamasi va uning Rayosati majlislarida, O‘zbekiston Respublikasi Prezidenti, O‘zbekiston Respublikasi Bosh vaziri va uning o‘rinbosarlari yig‘ilishlarida ko‘rib chiqishga materiallarni tayyorlash uchun, shuningdek ijrodagi O‘zbekiston Respublikasi qonunlari, O‘zbekiston Respublikasi Prezidentining farmonlari, qarorlari va farmoyishlari, Hukumat qarorlari loyihalarini davlat va xo‘jalik boshqaruvi organlari, mahalliy ijro etuvchi hokimiyat organlari va tashkilotlar vakillari, olimlar va mutaxassislar bilan ularni tayyorlash maqsadida muhokama qilish uchun yig‘ilishlar o‘tkazadi.
 Vazifalar taqsimotiga muvofiq boshqa funksiyalarni amalga oshiradi. 
 18. Inspektorlar:
 Boshqarmada va bo‘limlarda ish yuritilishini ta’minlaydilar;
 Boshqarma va bo‘limlarda hujjatlar o‘tishi yuzasidan nazoratni amalga oshiradilar;
 normativ-huquqiy hujjatlar arxivini shakllantirish va yuritishni amalga oshiradilar;
 O‘zbekiston Respublikasi Hukumati qarorlari to‘plamlarini texnik jihatdan tayyorlashni amalga oshiradilar;
 arxivga topshirilgan normativ-huquqiy hujjatlarning yig‘majildlari va loyihalarini texnik jihatdan saralashni amalga oshiradilar;
 yig‘majildlarni tayyorlashni va o‘z vaqtida arxivda saqlashga topshirishni ta’minlaydilar;
 o‘zlariga yuklangan boshqa funksiyalarni bajaradilar.
 1. Vazirlar Mahkamasining “O‘zbekiston Respublikasi Vazirlar Mahkamasining axborot-tahlil departamentlari hamda Huquqiy ekspertiza va xalqaro shartnomalar boshqarmasi to‘g‘risidagi nizomlarni tasdiqlash haqida” 2009-yil 26-noyabrdagi 302-son qarori (O‘zbekiston Respublikasi QT, 2009-y., 11-son, 73-modda).
 2. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida (O‘zbekiston Respublikasi Prezidentining “O‘zbekiston Respublikasining Intellektual mulk agentligini tashkil etish to‘g‘risida” 2011-yil 24-maydagi PQ-1536-son qarori va O‘zbekiston Respublikasi Vazirlar Mahkamasining “O‘zbekiston Respublikasi Intellektual mulk agentligi faoliyatini tashkil etish chora-tadbirlari to‘g‘risida” 2011-yil 8-iyundagi 166-son qarori)” 2011-yil 6-sentabrdagi 248-son qaroriga (O‘zbekiston Respublikasi QT, 2011-y., 9-son, 74-modda) ilovaning 13-bandi.
 3. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida (O‘zbekiston Respublikasining “Jismoniy va yuridik shaxslarning murojaatlari to‘g‘risida” 2014-yil 3-dekabrdagi O‘RQ-378-son Qonuni)” 2015-yil 31-martdagi 74-son qaroriga (O‘zbekiston Respublikasi Hukumati QHT, 2015-y., 3-son, 22-modda) ilovaning 14-bandi.
 4. Vazirlar Mahkamasining “O‘zbekiston Respublikasi Prezidentining “Yuridik xizmat faoliyatini tubdan takomillashtirish chora-tadbirlari to‘g‘risida” 2017-yil 19-yanvardagi PQ-2733-son qarorini amalga oshirish chora-tadbirlari haqida” 2017-yil 1-maydagi 250-son qaroriga (O‘zbekiston Respublikasi QT, 2017-y., 5-son, 57-modda) 7-ilovaning 2-bandi.